472 J- L. llssing. 



nistiske Tid, at denne Forandring foregik. Romerne optog 

 Theatret fra Grækerne og fortsatte , hvad de havde begyndt. 

 Hos Romerne finde vi intet Spor af Chorets pompøse Opmarsch 

 og Indtrædelse paa Orchestra. De brede Adgange til dette 

 (Trdpodoc) vare mindre nødvendige , og Orchestra selv behøvede 

 ikke at være saa stort, da det mere var den dramatiske Frem- 

 stilling end den musikalske, der tiltalte dem. Skuepladsen 

 kunde da bringes nærmere til Tilskuerne og derved faa en 

 meget hensigtsmæssig Udvidelse, saa at den ikke blot indtog 

 et lille Afsnit eller Segment af Orchestras Kreds, men hele den 

 bageste Halvdel deraf. Længere kunde den ikke rykkes frem, 

 hvis de Tilskuere, der sad i Halvkredsens Fløje, skulde se 

 noget. For Orchestra fik Romerne ogsaa anden Rrug. Hos 

 Grækerne sad Hædersgæsterne og de fornemme paa den nær- 

 meste Bænkerad udenfor Orchestra, ofte paa særlig udarbejdede 

 Lænestole. Hos Romerne vilde denne Plads ikke være til- 

 strækkelig. Hele det talrige Senat, der jo var Statens egentlige 

 Regering, som ikke skiftede hvert Aar, men fungerede paa 

 Livstid og følte sig som Konger overfor det menige Folk, 

 gjorde Fordring paa Hæderspladsen. Man maatte da give dem 

 Plads i Orchestra, hvor der anlagdes koncentriske Bænkerader 

 foran de øvrige, saaledes som det ses i Pompeii. 



Den Forskel i Theaterbygningerne, som kunde blive en 

 Følge heraf, er, som man ser, ikke egentlig væsentlig, og dette 

 kan ikke undre os, thi fra Midten af det 1. Aarh. f. Chr. var 

 Forskellen mellem græsk og romersk Kultur jo for en stor 

 Del udjævnet. Romerne tilegnede sig græsk Dannelse , og 

 romerske Moder fik Indpas i Grækenland. Græske Athleter 

 oplraadte i Rom og romerske Gladiatorer i Grækenland. Sæcular- 

 legene \° 17 f. Chr. fejredes i Rom saavel med græske som 

 med latinske Skuespil. Derfor rejste der sig i de græske 

 Lande, navnlig i Lilleasien i det 1. og 2. Aarh. af vor Tids- 

 regning Theaterbygninger , der vare lidet forskellige fra de 

 romerske, og ældre Theatre ombyggedes efter det samme Skema. 



6 



